
Text rozhodnutia
Súd: Krajský súd Bratislava Spisová značka: 5Sd/33/2012 Identifikačné číslo súdneho spisu: 1012200166 Dátum vydania rozhodnutia: 25. 01. 2013 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2013:1012200166.2 Uznesenie Krajský súd v Bratislave v právnej veci navrhovateľa C. Q., bytom G. X, H., zast. D. Q., bytom tamtiež, proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 4.10.2011 žiadal preskúmať rozhodnutie odporkyne číslo XXX XXX XXXX zo dňa 8.9.2011, ktorým odporkyňa zamietla žiadosť o invalidný dôchodok zo dňa 1. augusta 2011 z dôvodu, že nezískal potrebný počet rokov dôchodkového poistenia na vznik nároku na invalidný dôchodok podľa ustanovenia § 72 ods. 1 písm. b) zákona č. 461/2003 Z.z. o sociálnom poistení. Písomným prehlásením zo dňa 30.7.2012 splnomocnený zástupca navrhovateľa vzal späť návrh v celom rozsahu z dôvodu, že návrhu bolo vyhovené. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1012200166.2 (dáta aktuálne k 1. 11. 2026). Záväzné je znenie zverejnené súdom.




